Hans sjældne, ædle karakter vandt ham alles agtelse, og hans kærlighed til disciplene blev gjengældt; dog havde han i sit væsen noget strængt og bydende, som til en tid kunne hindre større fortrolighed i forholdet til disciple og medlærere, men det havde også til følge, at alle nærede ubegrænset respekt for "Manden", som han kaldtes; man måtte både elske og frygte ham, siger Sibbern; hans medfødte heftighed kunne også undertiden løbe af med ham.